Document ID: /roh_data/filtered/fineweb-2-filterrobots_roh.jsonl.gz/10928

L'Armada svizra ha recrutà tantas dunnas sco anc mai. Sco il Departament federal da defensiun scriva, hajan 546 dunnas survegnì l'onn passà ina nova funcziun tar l'armada, quai sajan 63,2% dapli ch'anc l'onn avant. Dunnas ed umens han dumagnà tuttina savens cun success la mustra e survegnì ina funcziun en il militar u tar la protecziun civila. La quota da qualificaziun munta a radund 81%.
Pervi da la pandemia da corona hajan ins stuì adattar ils dis da recrutaziun, cun pli paucs participants e participantas. Ins haja dentant tuttina chattà avunda recruts e recrutas per la stad 2021 e l'enviern 2022.